17/09/2010 | Administración LocalMunicipal
Lousame
Aprobación definitiva modificación Ordenanza reguladora do imposto sobre vehículos de tracción mecánica

Quedando elevado a definitivo o acordo provisional, adoptado polo Pleno deste Concello na sesión celebrada o día 15 de xullo de 2010 (publicado no Boletín Oficial da Provincia número 144, do 30 de xullo de 2010) relativo á modificación da “Ordenanza fiscal reguladora do Imposto sobre Vehículos de Tracción Mecánica” por non se ter presentado ningunha reclamación. De conformidade co disposto no artigo 17 do RDL 2/2004, de 5 de marzo, polo que se aproba o texto refundido da Lei reguladora das facendas locais, publícase agora o referido acordo plenario, así como o texto íntegro da dita ordenanza; e iso no seguinte sentido: PRIMEIRO.- Aprobar provisionalmente a modificación do artigo 2 da “Ordenanza reguladora do Imposto sobre Vehículos de Tracción Mecánica”, en virtude da competencia atribuida no artigo 22.2 d) e e) da Lei 7/1985, de 2 de abril, Reguladora das Bases do Réxime Local, que quedaría redactado como segue: “Artigo 2°. Bonificacións.1. Terán unha bonificación do 75 por 100 na cota do Imposto, durante cinco anos naturais contados desde a data de primeira matriculación, os contribuíntes que adquiran un vehículo eléctrico ou movido por hidróxeno.2. Terán unha bonificación do 100 por 100 na cota do Imposto os vehículos históricos, ou aqueles que teñan una antigüidade mínima de corenta (40) anos contados dende a data da súa fabricación, tomándose como tal, se esta non se coñecera, a da súa primeira matriculación ou, no seu defecto, a data na que o correspondente tipo ou variante se deixou de fabricar.3. Os interesados deberán presentar solicitude de bonificación acompañada da ficha técnica ou documentación que acredite a súa inclusión nalgunha das categorías previstas nos apartados anteriores, con anterioridade ó un de febreiro, ou nos casos de primeira adquisición do vehículo, no momento da alta no padrón municipal. En caso contrario, a concesión da bonificación terá efectos dende o período impositivo seguinte ó da solicitude.” SEGUNDO.- Someter a información pública o acordo de aprobación provisional, mediante anuncios no Taboleiro de Anuncios do Concello e no Boletín Oficial da Provincia da Coruña (BOP), polo prazo de 30 días hábiles, contados a partir do seguinte ó da publicación do anuncio no BOP, co fin de que os interesados poidan examinar o expediente e presentar as reclamacións e suxerencias que consideren oportunas, dando así cumprimento ó previsto no art.17.1 e 2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. TERCEIRO.- No caso de que non se presentase ningunha reclamación ou suxerencia entenderase definitivamente adoptado o acordo ata entonces provisional, sen necesidade de acordo plenario, de acordo co previsto polo art.17.3 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. CUARTO.- Publicar o acordo definitivo e o texto íntegro da Ordenanza Modificada de conformidade a este acordo, no Boletín Oficial da Provincia, que entrará en vigor ó día seguinte da devandita publicación. QUINTO.- Facultar ó alcalde - presidente tan amplamente como en dereito sexa posible, para garantir a plena efectividade do presente acordo. Artigo 1°. De conformidade co previsto no artigo 95.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, o coeficiente de incremento das cotas do Imposto sobre Vehículos de Tracción Mecánica aplicable a este Concello será o 1,10. Artigo 2°. Bonificacións 1. Terán unha bonificación do 75 por 100 na cota do Imposto, durante cinco anos naturais contados desde a data de primeira matriculación, os contribuíntes que adquiran un vehículo eléctrico, de biodiésel ou movido por hidróxeno, así coma os que adquiran un vehículo novo con catalizador homologado en substitución doutro que non dispuxera del, sempre que acrediten que o vehículo substituido será destinado a despezamento.2. Terán unha bonificación do 100 por 100 na cota do Imposto os vehículos históricos, ou aqueles que teñan una antigüidade mínima de corenta (40) anos contados dende a data da súa fabricación, tomándose como tal, se esta non se coñecera, a da súa primeira matriculación ou, no seu defecto, a data na que o correspondente tipo ou variante se deixou de fabricar.3. Os interesados deberán presentar solicitude de bonificación acompañada da ficha técnica ou documentación que acredite a súa inclusión nalgunha das categorías previstas nos apartados anteriores, con anterioridade ó un de febreiro, ou nos casos de primeira adquisición do vehículo, no momento da alta no padrón municipal. En caso contrario, a concesión da bonificación será efectos dende o período impositivo seguinte ó da solicitude. Artigo 3°. O pago do imposto acreditarase mediante recibo expedido polo Servizo de Recadación, que no suporá en ningún caso estar ó corrente desta obriga, senón se ten aboado o dos anos precedentes, a efectos do disposto no artigo 99. Artigo 4°. 1. No caso de primeira adquisición dun vehículo ou cando este se reforme de maneira que se altere a súa clasificación a efectos do presente imposto, os suxeitos pasivos presentarán diante da Oficina Xestora correspondente, no prazo de trinta días a conta da data de adquisición ou reforma, declaración por este Imposto según modelo aprobado polo Concello ó que se acompañarán a documentación acreditativa da súa compra ou modificación, certificado das súas características técnicas e o Documento Nacional de Identidade ou o Código de Identificación Fiscal do suxeito pasivo.2. Pola Oficina Xestora practicarase a correspondente liquidación, normal ou complementaria, que será notificada individualmente ós interesados, con indicación do prazo de ingreso e dos recursos procedentes. Artigo 5°. 1. No caso de vehículos xa matriculados ou declarados aptos para a circulación, o pago das cotas anuais do imposto realizarase dentro do último cuadrimestre de cada exercicio, sen prexuízo de que se poda facer voluntariamente antes, dentro do mesmo.2. No suposto regulado no apartado anterior, a recadación das correspondentes cotas realizarase mediante o sistema de padrón anual no que figurarán tódolos vehículos suxeitos ó imposto que estean inscritos no correspondente Rexistro Público a nome de persoas ou entidades domiciliadas neste Término Municipal.3. 0 padrón ou matrícula do imposto exporase ó público polo prazo de vinte días hábiles, para que os lexítimos interesados poidan examinalo e, no seu caso, formular as reclamación oportunas. A exposición ó público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. Artigo 6°. No non expresamente previsto na presente Ordenanza, rexerán os preceptos contidos na subsección 4° da Sección 3° do Capítulo II do Título II do Texto Refundido da Lei Reguladora das Facendas Locais, concordantes e complementarios da mesma, e nas demais Leis do estado reguladoras da materia así como nas disposicións ditadas para o seu desenvolvemento. A presente Ordenanza Fiscal, cuxa redacción definitiva foi aprobada polo Pleno da Corporación en sesión que tivo lugar o 15 de xullo de 2010, entrará en vigor e será de aplicación desde o mesmo día da súa publicación no Boletín Oficial da Provincia, permanecendo en vigor ata a súa modificación ou derrogación expresa. “ Lousame a 6 de setembro de 2010. Asdo.: José Santiago Freire Abeijón.